ຝຶກອົບຮົມການບໍລິຫານຈັດການລະບົບຄຸ້ມຄອງຄອມພີວເຕີ ແລະ ຜູ້ນຳໃຊ້
ໃນຕອນເຊົ້າເວລາ 8: 30 ໂມງ ຂອງວັນທີ 8 ສິງຫາ 2016 ສູນສະຖິຕິແຫ່ງຊາດໄດ້ຈັດຝຶກອົບຮົມດ້ານການບໍລິຫານຈັດການລະບົບຄຸ້ມຄອງຄອມພີວເຕີ ແລະ ຜູ້ນຳໃຊ້ (Windows System Administrator and Linux System) ການຝຶກອົບຮົມໃນຄັ້ງນີ້ໄດ້ເປີດຂຶ້ນຢ່າງເປັນທາງການ ພາຍໃຕ້ການເປັນປະທານຂອງ ທ່ານ ຄຳພັນ ຈະເລີນຜົນ ຮອງຫົວໜ້າກົມບໍລິການສະຖິຕິ, ສູນສະຖິຕິແຫ່ງຊາດ. ການຝຶກອົບຮົມໃນຄັ້ງນີ້ມີຜູ້ເຂົ້າຮ່ວມທັງໝົດ 11 ທ່ານ, ທີມງານຈາກສູນສະຖິຕິແຫ່ງຊາດ ຈຳນວນ 8 ທ່ານ, ຄູຝຶກ 2 ທ່ານ, ບັນດານັກສຳມະນາກອນ ທີ່ຈາກ ສູນສະຖິຕິປະຈໍາແຂວງອຸດົມໄຊ 1 ທ່ານ ແລະ ແຂວງຈຳປາສັກ 2 ທ່ານ. ການຝຶກອົບຮົມໃນຄັ້ງນີ້ແມ່ນຈະໄດ້ເນັ້ນໜັກເຖິງວິທີການຝຶກອົບຮົມການນໍາໃຊ້ Windows Server ເພື່ອ ຄຸ້ມຄອງບໍລິຫານລະບົບເຄືອຄ່າຍ ແລະ ສ້າງຖານຂໍ້ມູນສະຖິຕິ, ກະກຽມຄວາມພ້ອມທຸກດ້ານໃນການປັງປຸງ ແລະ ພັດທະນາວຽກງານICT ທີ່ກ່ຽວຂ້ອງກັບວຽກງານສະຖິຕິເພື່ອຮອງຮັບການສ້າງລະບົບເຄືອຂ່າຍພາຍໃນສູນສະຖິຕິ
ແຫ່ງຊາດເພື່ອພ້ອມເຊື່ອມໂຍງກັບບັນດາສູນສະຖິຕິໃນຂັ້ນກະຊວງ ແລະ ຂັ້ນແຂວງ.ກອງປະຊຸມຝຶກອົບຮົມຄັ້ງນີ້ຈະໄດ້ດຳເນີນໄປ ເປັນເວລາ 5 ວັນ, ທີ່ຫ້ອງປະຊຸມໂຮງແຮມວັນຊະນະ ເມືອງວັງວຽງ ແຂວງວຽງຈັນ.